Kultuur - Bellville Noord Laerskool
Jaarliks kry verskeie leerlinge die geleentheid om aan verskeie eisteddfods deel te neem bv. Tygerbergse Eisteddfod, Kaapstad Eisteddfod. Afrigting vind tydens pouses plaas; andersins na-skool of soos gereël met die verantwoordelike onderwyser.
Kultuuraand vir 2018
Ons koor word afgerig deur me. Ruvé de Necker en begelei deur me. Erika Fox. Die koor tree gereeld op en behaal baie goeie punte by koorfeeste en eisteddfods.
Op 25 Julie 2012 het die koor, toe onder leiding van me. Corrina de Coning en begelei deur Me. Petro Carstens, die Nasionale ATKV-Applous-koorkompetisie (in die afdeling minder ervare Laerskoolkore) op Stellenbosch gewen. Die koor het 87,6% behaal en ook 'n goue toekenning ontvang. Kore wat deelgeneem het, moes eers op Provinsiale vlak deelneem om vir die eindrondte te kwalifiseer. Die koor het ook 'n spesiale toekenning ontvang vir die koor wat die voorgeskrewe werk, Seerowers, die beste uitgevoer het.
Ons het ook 'n Junior koor wat by koorfeeste en eisteddfods asook ons jaarlikse grondslagfase-prysuitdeling optree. Me. Zelda Hugo (gr. 1) is al vir 'n aantal jare die koorleier.
Sonder 'n toegewyde mediaspan kan Bellville-Noord se biblioteek nie optimaal benut word nie. Die leerlinge vanaf graad 3 kry geleentheid om hierby betrokke te raak. Me. Charlin Etzebeth neem die leisels vanaf 2019 as mentor vir dié leerlinge oor by me. Erika Bekker wat na 28 jaar by BN afgetree het.
Me. Ruvé de Necker (0846128787) én Erika Fox (082213 6977) het die musiekonderrig vanaf 2018 oorgeneem. Me. De Necker is ook betrokke by die skool as die senior koor-afrigter terwyl me. Fox beide dié koor asook die junior koor se begeleier is.
Jaarliks kry ons graad 6-leerlinge die geleentheid om opleiding in noodhulp te kry en 'n eksamen af te lê. Die suksesvolles dien dan in gr. 7 in die noodhulpspan. Hulle word gelei deur me. Cheron Aspeling en me. Elizma Williams.
Elke vier jaar het ons skool 'n revue waarby alle klasse en personeellede betrokke is. Juf. Charlin Etzebeth koördineer die revue. Alle klasse en onderwysers vanaf graad R is by hierdie revue betrokke. Vanaf 2020 word daar elke twee jaar 'n revue te hou met die juniors en seniors wat dan afwissel. Voorheen het die hele skool elke vierde jaar saam revue gehou.
Die skoolkoerant, Noordwaarts, is in 2019 heeltemal vervang met die d6 BN-Kommunikeerder, en toe in 2021 deur D6-connect wat as toepassing op slimfone asook rekenaars met toegang tot die internet afgelaai kan word. Dit vervang ons amptelike kommunikasie. Minimale harde kopië word uitgegee en slegs by spesiale geleenthede. Ons amptelike Bellville-Noord Facebook-blad is ook al 'n geruime tyd aktief besig om inligting aan die BN-publiek, asook veel wyer, te verskaf. Daar is dan ook die Vriende van Bellville-Noord Facebook-blad waar ouers oa. skoolklere kan koop en verkoop en produkte bemark. Plasings is onderhewig aan goedkeuring om permanent geplaas te word.
Vanaf 2022 kan ons ook op Instagram gevolg word.
Ons poog ook om gereeld beriggies (met foto's by) in veral die Tygerburger en ook die Northern News streekskoerante te kry, asook op die AWSUM-digitale koerant. Mnr. Lötter is verantwoordelik vir die beriggies na al die streekskoerante, ens. Ons poog om sover moontlik slegs groepsfoto's te plaas tensy dit leerlinge is wat in die openbaar presteer het in sport en kultuur of waar ons toestemming vanaf die ouers gekry het.
Vasvrakompetisies het al deel van Bellville-Noord se skooljaar geword. Talle neem aan hierdie kompetisies deel. Gr. 6-en 7-leerlinge neem reeds langer as 21 jaar lank deel aan die landswye Wêreldkennis Olimpiade.
Die seniors se algemene kennis word aan die hand van die Ek weet-program, wat deur Dawid en Marina van Lill saamgestel word, uitgebrei.
Die gr. 7's neem jaarliks aan die Evervasvra deel waartydens leerlinge alle vrae met i-Pads beantwoord. In 2018 het een van ons twee spanne 'n derde plek behaal teen veel groter skole.
Gr. 6-en 7-leerlinge neem reeds 21 jaar lank deel aan die landswye Wêreldkennis Olimpiade.
In 2018 het ons ook die eerste keer aan die ATKV Spelathon begin deelneem met graad 6'e. Owen Kretschmer het tot die finale rondte deurgedring. Ons het ook graad 5 en 6'e gehad wat aan die WOW Spelkompetisie deelgeneem het.
Me. Basson (gr. 6) en me. Uys (gr. 5) gee leiding tydens die kompetisies.
Ons staan bekend as 'n "omgee-skool" en samel elke jaar fondse (òf kosprodukte, klere, skryfbehoeftes, ens.) in vir verskillende organisasies. Ons ondersteun onder andere die droogtegeteisterde boere, CHOC (kinders met kanker), borskanker-organisasies, diereskuilings, skool vir dowes en nog vele meer. Ons wissel die organisasies wat ons ondersteun jaarliks af, maar probeer werklik help waar ons kan.
CHOC (kinders met kanker) ontvang R 2500 vanaf die leerlingraad.
Kos wat ingesamel is vir behoeftige gesinne.
Koekies vanaf Sutherland om die boere daar te ondersteun.
Ons ondersteun 'n kleuterskool op Laingsburg
Ons graad 7's skenk 'n lappieskombers aan die Bejaardetehuis Ons Tuiste wat hulself gebrei het.
Ons ondersteun die behandeling van borskanker.
Ons het die Nasionale Instituut vir Dowes ook vanjaar ondersteun.
Ons ondersteun Gift of the Givers se uitreik-aksie na KZN na die erge vloede daar.
Eazy Stitch – Naaldwerk (privaat)
Ons beskik oor die dienste van 'n privaat naaldwerkklub genaamd Eazystitch wat op Dinsdae aktief is. Kontak Debbie van den Berg vir enige verdere inligting by 076 230 8496 / debbie.vdberg@eazystitch.co.za
Juffrou Annalene Sleigh het ons met haar liefde en kennis van die visuele kuns kom oorrompel en voor Covid-19 nog elke jaar 'n leerling opgelewer wat 'n toekenning by die WKOD vir hul kunswerke ontvang het. Ons laaste pryswenner voor Covid-19 toegeslaan het is Joel Nunes (gr. 3, 2019).
Sy het ook 'n kunsklub geskep waar ons talentvolle kunstenaars hulself kan kom uitdruk. Weens die groot hoeveelheid belangstellendes is daar nou vanjaar (2022) al op drie dae van die week Kunsklub.
Haar leerlinge neem deel aan die Kaapse Afrikaanse Eisteddfod, asook die WKOD se jaarlikse "Visual Celebration"-feeste. Ons plaas gereeld van die kunsklub se werke, asook van die "gewone" kunslesse se werke in die gange asook in die portaal, én op ons sosiale media.